Г О Д И Ш Е Н К О Н К У Р С

за финансирање проекти од национален интерес

во културата од областа на визуелните уметности, архитектурата и дизајнот

за 2019 година

**ПРИЈАВА ЗА ВИЗУЕЛНИ УМЕТНОСТИ, АРХИТЕКТУРА И ДИЗАЈН**

I. КАТЕГОРИИ

Министерството за култура на Конкурсот за финансирање проекти од национален интерес во културата за 2019 за визуелни уметности, архитектура и дизајн ќе поддржи проекти кои се во функција на промоција и афирмација на културата во Република Македонија во следниве категории и поткатегории[[1]](#footnote-2):

|  |  |
| --- | --- |
| **1.** | **Изложби** |
| 1.1. | Реализација на ретроспективни изложби |
| 1.2. | Реализација на самостојни изложби |
| 1.3. | Реализација на групни изложби |
| **2.** | **Истражувачки проекти, конференции, едукативни проекти и работилници** |
| 2.1. | Реализација на истражувачки проекти |
| 2.2. | Организација и реализација на конференции, симпозиуми |
| 2.3. | Организација и реализација на едукативно-експериментални и/или стручни работилници |
| **3.** | **Резиденцијални престои и ликовни колонии во Република Македонија[[2]](#footnote-3)** |
| 3.1. | Организација и реализација на резиденцијални престои во Македонија |
| 3.2. | Организација и реализација на ликовни колонии во Македонија |
| **4.** | **Публикации** |
| 4.1. | Подготовка и издавање публикации од областа на визуелните уметности, архитектурата и дизајнот (од истражувачки, теориски и критички карактер, каталози, монографии, списанија, збирки,уметнички книги итн.)[[3]](#footnote-4) |
| **5.** | **Нови медиуми** |
| 5.1. | Подготовка и реализација на уметнички дела кои се презентираат во нови медиуми (веб, софтверски апликации) |
| **6.** | **Уметност во јавен простор** |
| 6.1. | Организирање и реализација на дела во јавен простор (мурали, јавни скулптури, фестивали на улична уметност, уметнички акции и сл.) |

**Забелешка: Можно е конкурирање со посложени проекти кои опфаќаат активности од една или повеќе од горенаведените поткатегории. Во пријавата постои можност да се наведат повеќе поткатегории.**

**На ист корисник може да му се одобрат најмногу 2 (два) проекта.**

**Максималната вредност на учество на Министерството за култура изнесува 2.000.000,00 денари за проект.**

II. ПРИОРИТЕТИ

Министерството за култура ќе поддржи проекти од областа на визуелните уметности, архитектурата и дизајнот имајќи ги предвид следниве приоритети:

ОПШТИ ПРИОРИТЕТИ

1. Квалитетно и современо осмислени авторски проекти кои вклучуваат новосоздадена уметничка продукција од областа на визуелните уметности, архитектурата и дизајнот.
2. Проекти кои во изминатиот период покажале професионален и квалитетен програмски континуитет.
3. Проекти со кои во 2019 година се одбележуваат значајни јубилеи и датуми на домашни и на странски автори, групи, институции и појави од областа на визуелните уметности, архитектурата и дизајнот.
4. Проекти кои се регионално мобилни (реализирање самостојни и групни проекти во внатрешноста на земјата).
5. Проекти кои ќе овозможат правично и достоинствено валоризирање на непрепознаениот уметнички труд и трудот на културните работници.
6. Проекти кои иницираат зголемена партиципација на јавноста -интерактивност, активна публика.
7. Проекти кои подразбираат реципроцитет со соодветни институции/установи или со други партнери во странство со што би се овозможило презентирање на значајни автори од меѓународната сцена кај нас, како и презентација во странство на оние автори што ја профилираат современата македонска сцена.
8. Проекти кои поттикнуваат учество на млади домашни автори и уметници од областа на визуелните уметности, архитектурата и дизајнот.
9. Проекти наменети за лица со посебни потреби, или за социјално ранливи категории, или за маргинализирани групи и сл.
10. Проекти кои се организираат во соработка или се финансиски поддржани од локалната самоуправа, домашни и/или меѓународни партнери, фондови, фондации или преку други извори на кофинансирање.

ПОСЕБНИ ПРИОРИТЕТИ

1. Самоорганизирани групни иновативни проекти (во својот концепт и изведба) кои овозможуваат соработка, заеднички настап и заеднички акции меѓу уметниците.
2. Проекти кои креативно третираат актуелни општествени теми од посебен интерес на засегнатите заедници и поттикнуваат поширок критички дијалог за нив.
3. Истражувачки проекти со апликативна вредност кои прават пресек на одредени појави и тенденции и имаат историски, проблемски, тематски, стилски или тековни толкувања на модерната и на современата македонска и светска ликовна уметност, архитектура и дизајн.
4. Проекти кои промовираат нови алтернативни едукативни модели на колективно самообразование.
5. Проекти од областа на архитектурата и дизајнот кои се во тек со светските трендови и технолошкиот развој.
6. Проекти кои стимулираат создавање на нова литература (од истражувачки, теориски, критички карактер) во областа на визуелните уметности, архитектурата и дизајнот.
7. Проекти кои презентираат квалитетна уметничка продукција во нови форми и користејќи нови канали на дистрибуција.
8. Проекти кои со својата реализација откриваат, промовираат нови или реанимираат запуштени простори за визуелни уметности, архитектура и дизајн.

III. ОЦЕНА, КРИТЕРИУМИ И МЕРИЛА

Оцената на проектите ќе се врши од страна на стручна комисија во согласност со приоритетите, убедливоста (аргументираноста) на пријавата, издржаната конципираност на пријавата и оцената на квалитетот на проектот.

Комисијата ќе ги оценува поднесените проекти во согласност со следниве квалитативни критериуми:

* усогласеноста на проектот со националниот интерес во културата и приоритетите на Конкурсот;
* квалитетот и иновативноста на содржината на проектот;
* степенот на влијание на проектот врз квалитетот на културниот живот на заедницата;
* постоењето на потребни професионални капацитети и ресурси за реализација на проектот.

Дополнителни критериуми и мерила:

* За изложби, нови медиуми и уметност во јавни простори:
  + активнаи континуирана уметничка дејност (претходно реализирани самостојни изложби / реализирани во национални установи / реализирани во странство, или реализирани архитектонски проекти, учества на домашни и на меѓународни групни изложби/манифестации, награди и признанија итн.);
  + вреднувања од уметничката критика (објавени критики и прикази);
  + учество на реномирани творци од домашната и од меѓународната ликовна сцена, архитектурата и дизајнот;
  + вклученост на стручни лица од областа.
* За истражувачки проекти, конференции, едукативни , работилници:
  + понудени модели на неформално образование кое го надополнува формалниот курикулум и нуди нови содржини, како и нови методи на образовен процес и пренос на знаење;
  + учество на истакнати професионалци и уметници од домашната и од меѓународната сцена.
* За резиденцијални престои и ликовни колонии:
  + учество на истакнати ликовни творци од домашната и од меѓународната ликовна сцена;
  + развој и креирање на нови дела кои како работа во процес се презентираат пред локалната уметничка заедница и пред граѓаните;
  + вклученост во меѓународни мрежи на размена со слични институции.
* За публикации:
  + активна продукција на уметничка, стручна литература (референтна листа на печатени или електронски публикации од областа);
  + издржан уреднички концепт, содржина и динамика на издавање за списанија.

IV. ЗАДОЛЖИТЕЛНИ ДОКУМЕНТИ

Пополнетата пријава се доставува заедно со задолжителните документи/материјали наведени подолу во пријавата во точка *13. Прилози.*

**Се печати и се поднесува само пријавата без претходниот дел со услови на Конкурсот и без делот за помош при пополнување на крајот на пријавата.**

|  |  |  |  |  |  |  |  |
| --- | --- | --- | --- | --- | --- | --- | --- |
| **ПРИЈАВА**  **за проект од областа на визуелните уметности, архитектурата и дизајнот** | | | | | | | |
| 1. Учесник на конкурсот | | | | | | | |
| Име и презиме или назив на правното лице и краток назив или кратенка[[4]](#footnote-5): | | | | | | | |
| физичко лице /  правно лице | | | | | | | |
| Вид на правно лице: | | | | | | | |
| Адреса: | | | | | | | |
| Телефон: | | | | | | | |
| Е-адреса: | | | | | | | |
| Веб-страница: | | | | | | | |
| Име и презиме на лицето за контакт (за правно лице): | | | | | | | |
| 2. Наслов на проектот (Доколку насловот е сложен, да се додаде и краток наслов или акроним и во понатамошниот текст да се користи кратката верзија) | | | | | | | |
|  | | | | | | | |
| 3.1 Вкупен буџет на проектот (исто како во 10.2) | |  | | 3.2 Побарано од Министерството ( во денари, ист износ како во 11.) | | |  |
| 4. Дејност/област |  | | | | | | |
| 5.1. Категорија |  | | | | 5.2. Поткатегорија([[5]](#footnote-6)) |  | |
| Ако е проектот посложен, со активности во повеќе (пот)категории, набројте ги сите тука (двоцифрените шифри како во листата на поткатегории во Конкурсот, одвоени со коса црта / , на пример: 1.3. / 5.1. / 6.1.) | | | | | | | |
| 6.1. Место (простор), град или веб-локација | | | 6.2. Време (период, датум) и времетраење (во денови) | | | | |
|  | | | од       до       /     денови | | | | |

|  |
| --- |
| 7.1.Автор(и) на проектот (име и презиме, тип на автор, контакт телефон и е-адреса) |
|  |
| 7.2. Други соработници вклучени во проектот (име, презиме, ангажман, телефон за контакт и е-адреса) |
|  |
| 8.1. Цел на проектот |
|  |
| 8.2. Очекувани резултати |
|  |
| 9. Опис на проектот (најмногу 2 страници за единечна пријава/проект или 4 страници за посложен проект или програма; само текст) |
|  |

**Буџет на проектот**

|  |  |  |
| --- | --- | --- |
| 10.1. Спецификација на трошоците на проектот[[6]](#footnote-7)(задолжително изразена во денари): | | |
| бр. | опис на трошок[[7]](#footnote-8)(хонорари, услуги, патни/транспортни трошоци, организациско-материјални трошоци, публикација, друго) | износ |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |
| 11 |  |  |
| 12 |  |  |
| 13 |  |  |
| 14 |  |  |
| 15 |  |  |
| 16 |  |  |
| 17 |  |  |
| 18 |  |  |
| 19 |  |  |
| 20 |  |  |
| 21 |  |  |
| 22 |  |  |
| 23 |  |  |
| 24 |  |  |
| 25 |  |  |
| 10.2. Вкупен буџет на проектот (збир на сите трошоци во спецификацијата 10.1.; задолжително изразен во денари) | |  |

**Финансиски план**

|  |  |  |
| --- | --- | --- |
| 11. Финансиски средства барани од Министерството за култура (во денари) |  | |
| за покривање на следниве трошоци (Внесете ги броевите на индивидуалните трошоци од горната табела) |  | |
| 12.1. Обезбедени средства од други извори (Задолжително да се наведе изворот на средствата, а средствата да бидат изразени во денари) | | |
|  | |  |
|  | |  |
|  | |  |
|  | |  |
| Сопствени средства | |  |
| 12.2. Објаснување на финансискиот план (средства од други извори, статус – побаран/обезбеден/во процес со период на очекуван резултат и сл.) | | |
|  | | |

|  |
| --- |
| 13. Прилози (Означете ги оние што се релевантни и ги приложувате) |
| **Кон целосно пополнетата и потпишана пријава се доставуваат и долунаведените задолжителни и дополнителни прилози. Сите текстуални документи, како и сите документи кои се потпишуваат, да се достават во печатена форма како оригинални документи, а останатите медиумски содржини може да се достават во електронска форма на ЦД, ДВД или надворешен/преносен/уесбе тврд диск.**  Задолжителни документи  Оригинална потпишана изјава со која се потврдува согласноста на сите наведени учесници во проектот (потпишана од секој учесник индивидуално, потпишана од одговорни лица и со печат од сите правни лица учесници).  Доколку од проектот произлегува обврска за регулирање на авторски права, да се достави соодветен документ (согласност/изјава/ преддоговор).  Доколку проектот е резултат на покана, договорена соработка или се случува на локација која не е во сопственост или во управување на учесникот ,да се достави/ат покана за учество, договор за соработка и/или документ/изјава за обезбеден простор за реализација на проектот.  Претставување на апликантот, биографии на учесниците.  Визуелна презентација на проектот/портфолио на уметникот, визуелизации, скици и сл. (Доколку се доставува во електронски формат, да се достави во еден ПДФ-документ).  За правни лица - документ за регистрирана дејност од областа на културата издаден од Централниот регистар на Република Македонија, не постар од 6 месеци, со исклучок на единиците на локалната самоуправа, локалните установи и другите правни лица чиј основач е Република Македонија.  Дополнителни документи  Дополнителен, детален наративен опис на проектот (Доколку предвидените страници во 9*. Опис на проектот* не се доволни).  Детален буџет на проектот (покрај испечатена копија, може да се достави и во електронска форма на ЦД, ДВД или надворешен тврд диск, во Ексел-формат XLS, XLSX);  Рецензии, есеи, критички осврти, медиумски написи. |

|  |  |
| --- | --- |
| **Изјава на учесникот на Конкурсот** | |
| Потврдувам дека информациите што се наведени во пријавата се комплетни и вистинити. | |
| Датум | Учесник на Конкурсот  (име и презиме на одговорното лице) |
| Потпис  >>> | |

**Помош (Овој дел е само за помош при составувањето на пријавата и не е дел од пријавата, да не се печати и да не се доставува до Министерството)**

**6.2. Време и времетраење**

Доколку сѐуште нема точен датум или се повеќе настани, се впишуваат планираните месеци на реализација, на пример „од септември до декември 2019“, без денови на времетраење.

**7.2. Соработници**

На пример: технички лица; помлад(и) истражувач(и); снимател; поканети селектори или коуредници на програма (едукативна програма, фестивал/манифестација, конференција); дизајнер на промотивни материјали или дизајнер на книга/публикација итн.

**8.1.Цел(и)**

Што е тоа што сака да го постигне проектот во планираниот временски период? Кон што ќе придонесе? Кој проблем, која тема ќе ја третира?

**8.2. Резултати**

Квантитативни резултати, како: број на продукти, број на учесници, број на очекувана/проектирана публика, број на медиумски содржини (препорачано е да се проектираат реалистично и остварливо, често се формулираат со „најмалку“, на пр.: „најмалку 250 лица во публика“) и квалитативни резултати (поважни се од квантитативните, се очекува да се наведат најмалку 3, се формулираат со афирамтивни глаголи кои сугерираат некое квалитативно подобрување на ситуацијата, на пример: „подобрен/а/о/и“, „зголемен/а/о/“, „унапреден/а/о/и“, „развиен/а/о/и“, „промовиран/а/о/и“ итн. - на пр.: „зголемена информираност на публиката за...“).

**9. Опис на проектот**

На ова место да се даде резиме на проектот – програмски концепт, фазите на реализација, целната група, планирани активности, учесници во програмата (број и имиња за дефинирани учесници или профил за планирани), очекувана публика.

Доколку проектот е со повторлив карактер (се одржува годишно), во опис на проектот се дава програмски концепт, кратка историја на настанот со осврт на претходните изданија, години на одржување на проектот, ефекти/резултати од претходните изданија и нацрт-програма за годината за која се поднесува апликацијата.

Онаму каде што е применливо, се даваат информации за поврзаноста на настанот со соодветна мрежа на меѓународни субјекти (фестивали, конференции, асоцијации), рејтинг на доделените награди и сл.

За издаваштво, обезбедете и технички податоци, како: број на страници/табаци, формат, тираж, квалитет на хартија и сл. За подетални насоки, може да се види делот за помош во пријавата за издавачка дејност.

**10.1. Спецификација на трошоци**

Доколку се работи за посложен проект со повеќе активности, како, на пример, серија изложби или годишна програма, или истражување со изложба и публикација, прикажете детално разработен буџет за секоја посебна активност (за секоја изложба, секој број на списание, секоја публикација и сл.). Доколку Министерството одлучи делумно да го поддржи проектот, така ќе може да одлучи кои конкретни активности и трошоци ќе ги поддржи.

Доколку предвидените редови не се доволни за прикажување на сите трошоци, тука прикажете ги главните буџетски линии, а дополнително приложете детално разработен буџет во Ексел- формат. Урнекот за буџет е достапен за симнување заедно со оваа пријава и конкурс на веб-страницата на Министерството.

**12. Обезбедени средства од други извори**

Покрај средствата од други извори и сопствените средста, проектите кои добиваат средства од комерцијални активности на предложениот проект, како, на пример, од продажба на публикации или влезници, потребно е да го планираат и тој извор тука.

1. Категориите се однесуваат на проекти кои се реализираат во Македонија. Во случај кога проектите се дел од билатерални и мултилатерални соработки кои се реализираат на две или на повеќе територии со реципрочна застапеноста на домашни и на странски учесници во активностите на две или на повеќе територии, овие проекти треба да се пријават во рамките на Конкурсот за меѓународна дејност, како и активностите во рамките на меѓународните организации. [↑](#footnote-ref-2)
2. За поддршка на учество на автори од РМ на резиденцијални престои во странство,да се користи пријавата на Секторот за меѓународна дејност. [↑](#footnote-ref-3)
3. Важат истите критериуми и се очекуваат истите задолжителни прилози како во Пријавата за литература и издавачка дејност (за подетални насоки да се погледне истата). [↑](#footnote-ref-4)
4. Во понатамошниот текст да се користи краткиот назив или акронимот. [↑](#footnote-ref-5)
5. Се избира втората цифра на шифрата од листата на категории - #.1. - #.3. [↑](#footnote-ref-6)
6. Задолжително да се пополни табелата колку што е можно подетално. Можете да доставите и дополнителен детален проектен буџетски документ во Ексел-формат (XLS, XLSX). [↑](#footnote-ref-7)
7. Потребна е целосна финансиска конструкција за секоја ставка одделно. [↑](#footnote-ref-8)